ระบบล่ม
ไม่ถึงเดือนที่เข้ามารับตำแหน่ง กรรมการผู้จัดการธนาคารกรุงไทย &#8220;วรภัค ธันยาวงษ์&#8221; ก็โดนรับน้อง ด้วยระบบเอทีเอ็มของธนาคารล่มไปซะ 2 ชั่วโมง เมื่อวันที่ 4 ธ.ค.ที่ผ่านมา
8 ธ.ค. 2555

ไม่ถึงเดือนที่เข้ามารับตำแหน่ง กรรมการผู้จัดการธนาคารกรุงไทย “วรภัค ธันยาวงษ์” ก็โดนรับน้อง ด้วยระบบเอทีเอ็มของธนาคารล่มไปซะ 2 ชั่วโมง เมื่อวันที่ 4 ธ.ค.ที่ผ่านมา
เช้าวันที่ 6 ธ.ค. วรภัคก็เชิญผู้ที่เกี่ยวข้องมาประชุม ว่าเกิดอะไรขึ้นและจะมีวิธีการแก้ไขอย่างไร 
ปรากฏว่า เจ้าหน้าที่บอกว่าเป็นการล่มเพราะทดสอบระบบและแก้ไขเสร็จแล้ว จะคืนเงินให้กับลูกค้าที่ทำธุรกรรมในเวลาที่ระบบเกิดเอ๋อขึ้นมา 
อ่า ฮ่า แค่ระบบล่มแค่นี้จะอะไรกันนักหนา
แต่สถานการณ์บานปลาย เมื่อพนักงานคอลเซ็นเตอร์ บอกลูกค้าว่า ลูกค้าจะได้รับเงินที่หายไปคืนภายใน 2 สัปดาห์
เท่านั้นเอง ลูกค้าก็พากันไปกระหน่ำด่าธนาคารทุกช่องทางของโซเชียลเน็ตเวิร์ก
เบื้องหลังของระบบที่ล่มไป เจ้าหน้าที่ธนาคารอาจจะไม่รู้ว่าลูกค้าเดือดร้อนสาหัสเพียงไร มีลูกค้ารายหนึ่งที่เป็นเด็กนักศึกษาไปเรียนที่ จ.พิษณุโลก พ่อโอนเงินจาก กทม. มาให้จ่ายค่าหน่วยกิตและกินอยู่ เหลือเงินทั้งตัวแค่ 42 บาท ธนาคารบอกจะคืนเงินให้ใน 2 สัปดาห์แล้วจะเอาอะไรกิน 
แล้วเจ้าหน้าที่ธนาคารก็โทรบอกเด็กว่า เย็นนี้จะเบิกเงินได้ เด็กก็เฝ้าวนเวียนถามยอดเพื่อเช็กเงินว่าโอนคืนมาให้หรือยัง 
รอจนทุ่มหนึ่ง สองทุ่ม สามทุ่ม สี่ทุ่ม เงินก็ไม่มา 
เรื่องนี้รู้ถึงหูวรภัค ก็ร้อนใจเกรงลูกค้าจะเดือดร้อน เลยจะโอนเงินส่วนตัวคืนเข้าบัญชีให้กับลูกค้าก่อน เพื่อใช้ยังชีพ เมื่อธนาคารคืนเงินก็จะให้โอนคืนกลับมา แต่โดนห้ามไว้ว่านี่คือเรื่องของระบบ ต้องแก้ที่ระบบ 
วรภัค บอกว่า ธนาคารให้ความสำคัญกับเรื่องนี้มาก และตระหนักดีว่าลูกค้าจะลำบากอย่างไร จึงอยากช่วยไปก่อน 
ทางด้านท่านประธานกรรมการธนาคาร สถิตย์ ลิ่มพงศ์พันธุ์ ที่เดินทางไปทำภารกิจที่ต่างประเทศ ก็โทรกลับมาสอบถามเรื่องนี้ พร้อมบอกว่ากลับมาเมื่อไหร่ จะโทรขอโทษลูกค้าทันที เพราะธนาคารให้ความสำคัญกับเรื่องการศึกษามาก และกลับมาคงต้องสังคายนาระบบไอทีของธนาคารเป็นการใหญ่
แค่การแสดงความรับผิดชอบของผู้บริการเท่านี้ก็สามารถแก้ไข ทำหนักให้เป็นเบาได้
แต่สปาย 008 ขอนำเหนอว่า ควรจะจัดเทรนนิงพนักงานคอลเซ็นเตอร์ใหม่หมดจะดีมาก เพราะเล่นตอบจนลูกค้าขวัญหนีดีฝ่อ จนจะเลิกเป็นลูกค้าธนาคารหมดล่ะ อิอิ